15 wyke in SA moet weer stembus toe | Netwerk24
Deur Sarel van der Walt 13 September 2016 15:27
Meer as 93 000 kiesers is in dié 15 wyke, wat uit 80 stemdistrikte bestaan, in die Oos-Kaap, KwaZulu-Natal, Limpopo, die Noord-Kaap, Mpumalanga en die Wes-Kaap geregistreer.
Die verkiesings word gehou weens die dood of bedanking van stadsraadslede.
Twee van die wyke waar die tussenverkiesings gehou word, is in die Nelson Mandelabaai-metro in Port Elizabeth waar die DA die ANC op 3 Augustus in die landwye munisipale verkiesing onttroon het.
Die OVK het ’n beroep op kiesers in dié wyke gedoen om Saterdag en Sondag tussen 08:00 en 17:00 by stempunte te gaan seker maak hulle is geregistreer en hul adresse wat op die kieslys aangedui word, is korrek.
Kiesers kan ook die OVK se kantore gedurende kantoorure vir dié doel besoek. Spesiale stemme kan op 24 tot 28 Oktober uitgebring word.
Meer oor: Ovk | Munisipale Verkiesing